Continua el programa d'activitats físiques d’Alternatura amb una excursió a la Serra d’Espadà
15 de desembre 2020

Durant el matí del passat dissabte 12 de desembre, participants del grup Alternatura del departament d'Esports de l'Ajuntament de Sagunt van visitar la Serra d’Espadà. La ruta va transcórrer partint de la població d'Alcudia de Veo, ascendint pel barranc de Villamalur, coronant el pic de Pedralba, fins arribar al despoblat poble de Jinquer on els excursionistes van poder visitar-ho i veure les restes d’este antic poble que encara conserva part d'ell. En l'actualitat, l'únic edifici que roman en peus és l'antiga església, que conserva els seus murs perimetrals i part del seu altar. 

El projecte d’Alternatura està emmarcat dins de l'Àrea d'Activitat Física i Salut, del departament d'Esports de Sagunt, i té com a objectiu promocionar la pràctica esportiva de muntanya i facilitar l'accés de la ciutadania a este tipus d'activitats. La programació es dividix en dos temporades: tardor/hivern i primavera/estiu. 

Després de l'aturada provocada per la crisi del coronavirus, Alternatura va iniciar de nou la seua programació d'activitats físiques el passat 8 de novembre encara que de manera especial, ja que els grups són molt reduïts. Així mateix, en cadascuna de les activitats s'estan prenent totes les mesures que marca la pandèmia, el protocol de seguretat de l'Ajuntament de Sagunt i de la Federació Valenciana de Muntanya C.V. 

Segons la regidoria, està sent una temporada diferent respecte a la programació anterior, ja que, en lloc de realitzar una programació completa com en edicions anteriors, s'ha optat per anar a poc a poc, començant per oferir les eixides una a una i, una vegada vaja millorant la situació, aniran proposant-se més excursions. Així mateix, cal destacar que els viatges amb autobús i els menjars en restaurants han quedat suspesos.

  

![](/media/4uibu1ij/84_c_foto-grupo-1.jpg)  
  

*   [](http://www.facebook.com/sharer.php?u=https://aytosagunto.es/va/actualitat/continua-el-programa-d-activitats-fisiques-d-alternatura-amb-una-excursio-a-la-serra-d-espada/ "Facebook")
*   [](http://twitter.com/share?url=https://aytosagunto.es/va/actualitat/continua-el-programa-d-activitats-fisiques-d-alternatura-amb-una-excursio-a-la-serra-d-espada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-el-programa-d-activitats-fisiques-d-alternatura-amb-una-excursio-a-la-serra-d-espada/ "Linked In")
*   [](mailto:?body=https://aytosagunto.es/va/actualitat/continua-el-programa-d-activitats-fisiques-d-alternatura-amb-una-excursio-a-la-serra-d-espada/)